## Komentar

## V e-gradivih predelaj poglavje Besedilne vrste, Komentar. V pomoč ti je tudi spletna stran <http://gradiva.txt.si/slovenscina/slovenscina-za-gimnazije-srednje-sole/3-letnik/3-letnik/besedilne-vrste-4/komentar/2-102/>.

V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve. Naloge lahko rešuješ tudi v zvezek/na list …

|  |  |
| --- | --- |
| **Predznanje** | Komentar je enogovorno besedilo.  Zapiši, kaj je značilno za enogovorna in kaj za dvogovorna besedila. Zapiši tudi, kaj je značilno za javna besedila, kaj za publicistična in kaj za subjektivna.  Svojo nalogo fotografiraj/skeniraj in oddaj v rubriko **Predznanje.** |
| **Cilji** | S številkami 1–4 označi, kaj od navedenega bi postavil za svoj prvi cilj, kaj za nadaljnje:  – prepoznati značilnosti komentarja;  – poiskati v časopisu/reviji/spletu nekaj komentarjev;  – prepoznati vrste komentarja (navadni komentar, uvodnik, glosa, kolumna);  – napisati komentar. |
| **Strategije** | Razmisli in v e-Listovnik zapiši odgovore na vprašanja:   1. Kako bom dosegel zastavljene cilje? 2. Kdo mi bo pri tem pomagal? 3. Ali poznam učinkovite strategije učenja in dela z viri? |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve):  – poišči v časopisu/reviji/spletu nekaj komentarjev;  – navedi značilnosti komentarja (V pomoč ti je spletna stran <http://gradiva.txt.si/slovenscina/slovenscina-za-gimnazije-srednje-sole/3-letnik/3-letnik/besedilne-vrste-4/komentar/2-102/>);  – dopolni:  Komentar je besedilo, v katerem se podpisani avtor odzove na \_\_\_\_\_\_\_, ki je bil že prej omenjen v množičnih občilih. Razkriva \_\_\_\_\_\_\_ za dani družbeni pojav ali dogodek, nakazuje njegove \_\_\_\_\_\_\_\_ in ga vrednoti ( izreka svoje \_\_\_\_\_/\_\_\_\_\_\_ o njem, le-tega pa skuša tudi utemeljiti.);  – razloži zgradbo komentarja;  – napiši, kaj sporočevalec pove v uvodu, kaj v jedru in kaj v zaključku komentarja;  – razloži, kaj je značilno za komentatorja;  – utemelji, zakaj je komentar subjektivno besedilo;  – napiši, v kateri osebi je pisan komentar in za katero mnenje gre, odgovor utemelji;  – navedi, katere vrste komentarjev poznamo;  – napiši, kakšni pridevniki so pogosti v komentarju, nekaj jih navedi in napiši, kaj  avtor z njimi izraža;  – utemelji, kaj vsebuje komentar, ker je publicistično besedilo;  – primerjaj navadni komentar, uvodnik, gloso in kolumno  (V pomoč ti je spletna stran <http://gradiva.txt.si/slovenscina/slovenscina-za-gimnazije-srednje-sole/3-letnik/3-letnik/besedilne-vrste-4/komentar/5-57/>);  – komentiraj (pisno) naslednje trditve:   1. Starejši ljudje si ob novem letu voščijo predvsem zdravja, mladim pa pridejo na misel druge stvari: denar, avto in seveda ljubezen. 2. Moški so uspešnejši politiki kot ženske. 3. Na harmoniko igrajo tisti, ki jim je všeč manj zahtevna glasba. 4. Vsi dijaki so nagnjeni h kampanjskemu učenju. 5. Medgeneracijsko sodelovanje je nujno za sožitje med ljudmi.;   – napiši komentar:   1. V noveli Prežihovega Voranca *Samorastniki* so nezakonski otroci podvrženi zasmehovanju okolice. Komentiraj tak odnos soseske in ga primerjaj z odnosom današnje družbe do nezakonskih otrok. 2. V Cankarjevi komediji *Za narodov blagor* se kar nekaj dramskih oseb ne pomišlja uporabiti moralno spornih načinov ravnanja za dosego svojih ciljev. Izberite eno osebo iz komedije in komentirajte njeno ravnanje.   Pri reševanju nalog si pomagaj tudi s sintezo, ki je na spletni povezavi  <http://gradiva.txt.si/slovenscina/slovenscina-za-gimnazije-srednje-sole/3-letnik/3-letnik/besedilne-vrste-4/komentar/sinteza-184/>.  Rešene naloge fotografiraj/skeniraj in jih oddaj v razdelek **Dokazi.** |
| **Samoevalvacija** | V e-Listovniku dopolni povedi:   1. Na znanje/izdelek sem ponosen, ker \_\_\_\_\_\_\_\_\_\_\_\_\_\_ 2. Ko sem se učil/pripravljal ta izdelek, sem se naučil/spoznal \_\_\_\_\_ 3. Moje znanje/izdelek dokazuje, da znam/razumem \_\_\_\_\_\_\_\_\_\_ 4. Iz učenja/izdelka je razvidno, da sem v pripravo vložil veliko truda, ker \_\_\_\_\_\_\_\_\_\_\_\_\_\_ |

|  |  |
| --- | --- |
| **Standard znanja** | |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

## – <http://gradiva.txt.si/slovenscina/slovenscina-za-gimnazije-srednje-sole/3-letnik/3-letnik/besedilne-vrste-4/komentar/2-102/>, 11. 11. 2018

– Martina Križaj Ortar, Marja Bešter Turk, Marija Končina, Mojca Poznanovič in Mojca Bavdek: Na pragu besedila 3. Učbenik za slovenski jezik v 3. letniku gimnazij in srednjih strokovnih šol. Ljubljana: Rokus Klett, 2010.

– Martina Križaj Ortar, Marja Bešter Turk, Marija Končina, Mojca Poznanovič in Mojca Bavdek: Na pragu besedila 3. Delovni zvezek za slovenski jezik v 3. letniku gimnazij in srednjih strokovnih šol. Ljubljana: Rokus Klett, 2010.